Diari Oficial de la Generalitat Valenciana


Sumari del DOGV 4440, del 14-02-2003 (2003/1105)

RESOLUCIÓ de 28 de gener de 2003, de la Subsecretaria del Secretariat del Govern i Relacions amb les Corts de la Presidència de la Generalitat, per la qual es disposa la publicació del Conveni de col·laboració entre el Ministeri d'Agricultura, Pesca i Alimentació, a través de l'Entitat Estatal d'Assegurances Agràries i la Conselleria d'Agricultura, Pesca i Alimentació de la Comunitat Valenciana, per a la coordinació i l'execució de les actuacions previstes en l'Orde APA/1882/2002, per la qual es dicten disposicions per al desplegament del Reial Decret Llei 1/2002, pel qual es prenen mesures de caràcter urgent per a reparar els danys en l'agricultura causats per les pluges, temporals i altres fenòmens naturals relacionats amb condicions climàtiques adverses, succeïts des dels últims dies del mes de setembre del 2001 fins a principi del 2002, no coberts pel Sistema d'Assegurances Agràries.
------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4440

Data del DOGV
:   14-02-2003

Secció del DOGV
:   III. CONVENIS I ACTES - A) CONVENIS INTERADMINISTRATIUS

Número del document
:   2003/1105


Data del document
:   28-01-2003

Organisme emissor
:   Presidència de la Generalitat

Tipus de document
:   Resolució

Descriptors 

:   * Conselleria Agricultura, Pesca i Alimentació
    * cooperació administrativa
    * ajuda a l'agricultura
    * administració central

RESOLUCIÓ de 28 de gener de 2003, de la Subsecretaria del Secretariat del Govern i Relacions amb les Corts de la Presidència de la Generalitat, per la qual es disposa la publicació del Conveni de col·laboració entre el Ministeri d'Agricultura, Pesca i Alimentació, a través de l'Entitat Estatal d'Assegurances Agràries i la Conselleria d'Agricultura, Pesca i Alimentació de la Comunitat Valenciana, per a la coordinació i l'execució de les actuacions previstes en l'Orde APA/1882/2002, per la qual es dicten disposicions per al desplegament del Reial Decret Llei 1/2002, pel qual es prenen mesures de caràcter urgent per a reparar els danys en l'agricultura causats per les pluges, temporals i altres fenòmens naturals relacionats amb condicions climàtiques adverses, succeïts des dels últims dies del mes de setembre del 2001 fins a principi del 2002, no coberts pel Sistema d'Assegurances Agràries. [2003/X1105]
  
Subscrit, després de la tramitació prèvia reglamentària, entre el Ministeri d'Agricultura, Pesca i Alimentació, a través de l'Entitat Estatal d'Assegurances Agràries i la Conselleria d'Agricultura, Pesca i Alimentació de la Comunitat Valenciana, el 20 de novembre de 2002, un Conveni de col·laboració per a la coordinació i l'execució de les actuacions previstes en l'Orde APA/1882/2002, per la qual es dicten disposicions per al desplegament del Reial Decret Llei 1/2002, pel qual es prenen mesures de caràcter urgent per a reparar els danys en l'agricultura causats per les pluges, temporals i altres fenòmens naturals relacionats amb condicions climàtiques adverses, succeïts des dels últims dies del mes de setembre del 2001 fins a principi del 2002, no coberts pel Sistema d'Assegurances Agràries, i en compliment del que estableix l'article 8.2 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, cal publicar en el Diari Oficial de la Generalitat Valenciana l'esmentat Protocol, que ha quedat inscrit en el Registre de Convenis amb el número 0004/2003, i que figura com a annex d'esta resolució.
  
València, 28 de gener de 2003.- La subsecretària del Secretariat del Govern i Relacions amb les Corts: Amparo Koninckx Frasquet.
  
Conveni de col·laboració entre el Ministeri d'Agricultura, Pesca i Alimentació, a través de l'Entitat Estatal d'Assegurances Agràries, i la Conselleria d'Agricultura, Pesca i Alimentació de la Comunitat Valenciana, per a la coordinació i l'execució de les actuacions previstes en l'orde apa/1882/2002, per la qual es dicten disposicions per al desplegament del Reial Decret'Llei 1/2002, pel qual es prenen mesures de caràcter urgent per a reparar els danys en l'agricultura causats per les pluges, temporals i altres fenòmens naturals relacionats amb condicions climàtiques adverses, succeïts des dels últims dies del mes de setembre del 2001 fins a principi del 2002, no coberts pel sistema d'assegurances agràries.
  
Madrid, 20 de novembre de 2002
  
Reunits
  
D'una part, l'Il·lm. senyor Manuel Lamela Fernández, subsecretari del Ministeri d'Agricultura, Pesca i Alimentació (en avant, MAPA) i president de l'Entitat Estatal d'Assegurances Agràries (en avant, ENESA), en virtut del Reial Decret 1515/1997, de 26 de setembre, pel qual es disposa el seu nomenament, que actua en representació de l'organisme esmentat, d'acord amb les atribucions que li conferix l'article 18 del Reial Decret 950/1997, de 20 de juny, pel qual s'establix l'estructura bàsica de diferents organismes autònoms del departament.
  
D'una altra part, l'Honorable senyora Maria Àngels Ramon-Llin i Martínez, en qualitat de consellera d'Agricultura, Pesca i Alimentació, que actua en nom i representació de la Comunitat Valenciana, en virtut del Decret 11/1999, de 22 de juliol, pel qual es disposa el seu nomenament, d'acord amb les facultats que li conferix el Decret 6/2000, de 22 de maig, i fent ús de les atribucions que li han sigut conferides per mitjà d'acord del Consell del Govern Valencià amb data 19 de novembre de 2002.
  
Ambdues parts, en l'exercici de les competències que li estan legalment atribuïdes, es reconeixen capacitat per a convindre i obligar-se en els termes del present document, i
  
Exposen:
  
Primer. Que el Reial Decret Llei 1/2002, de 22 de març, va prendre mesures de caràcter urgent per a reparar els danys causats per les pluges, temporals i altres fenòmens naturals relacionats amb condicions climàtiques adverses, succeïts des dels últims dies del mes de setembre fins a final del mes de febrer del 2002 a diverses comunitats autònomes, i entre elles la Comunitat Valenciana.
  
Segon. Que, en l'article 4 del reial decret llei mencionat, s'establix que seran objecte d'indemnització els danys produïts en aquelles explotacions agràries que tinguen assegurades les seues collites i que hagen patit pèrdues per riscs no coberts per les línies d'assegurances agràries incloses en el Pla d'Assegurances Agràries Combinades per a l'exercici de 2001, en les condicions que en l'article esmentat s'establixen.
  
Tercer. Que, a la Comunitat Valenciana, la insistència de les pluges produïdes durant els mesos de desembre del 2001 i gener del 2002 ha causat problemes en la pell de determinades varietats de mandarina, efecte conegut com pixat, mentre que en unes altres varietats ha provocat la caiguda del fruit, la qual cosa significa en estos dos casos una total depreciació de la fruita. Igualment, s'han registrat podridures en el raïm de taula, que van ocasionar danys d'especial importància que no van poder ser pal·liats amb els tractaments habituals.
  
Quart. Que en l'article 12 del reial decret llei mencionat s'autoritza el Ministeri d'Agricultura, Pesca i Alimentació a establir un conveni amb la Conselleria d'Agricultura, Pesca i Alimentació per a la gestió i el cofinançament de les ajudes establides en les normes esmentades.
  
D'acord amb tot això, les parts decidixen formalitzar el present conveni, que es regirà per les següents:
  
Clàusules:
  
Primera. Objecte del conveni
  
El present Conveni té per objecte la coordinació i l'execució de les actuacions previstes en l'Orde APA/1882/2002, per la qual es dicten disposicions per al desplegament del Reial Decret Llei 1/2002, de 22 de març, per als productors de mandarina de les varietats clementina de Nules, clementina fina, clemenvilla o nova i hernandina i raïm de taula de la varietat Aledo, de la Comunitat Valenciana.
  
Segona. Metodologia
  
La Conselleria d'Agricultura, Pesca i Alimentació realitzarà la revisió i valoració de les sol·licituds rebudes, i posteriorment remetrà a ENESA un informe nominal de la quantificació dels danys auxiliables.
  
Tercera. Actuacions de les parts
  
A) Obligacions de l'Entitat Estatal d'Assegurances Agràries (ENESA)
  
- Tramitar les sol·licituds d'ajuda que es presenten a ENESA, segons el model que s'arreplega en l'annex de l'Orde APA/1882 /2002, a fi de comprovar-ne les dades i la documentació que s'adjunte i procedir a l'enviament a la Conselleria d'Agricultura, Pesca i Alimentació per a la seua valoració.
  
- Facilitar a la Conselleria d'Agricultura, Pesca i Alimentació un fitxer informàtic on figuren els subscriptors de pòlisses d'assegurança per als productes inclosos en la clàusula primera del conveni, així com les possibles indemnitzacions realitzades per Agroseguro corresponents a sinistres indemnitzables.
  
-Dictar resolució de concessió favorable del president d'ENESA, en la qual es farà constar la quantia de la indemnització a finançar a càrrec dels pressuposts d'ENESA, una vegada rebuts els certificats nominals de les valoracions remeses per la Conselleria d'Agricultura, Pesca i Alimentació.
  
-Dictar, si és procedent, resolució desfavorable del president d'ENESA, en la qual es farà constar els motius exactes de la denegació.
  
-Remetre a la Conselleria d'Agricultura, Pesca i Alimentació còpia compulsada de la documentació que puga requerir-se per a resoldre les reclamacions i els recursos derivats de les resolucions d'ajudes emeses i tots els expedients que siguen requerits en el procés d'intervenció i fiscalització de la mencionada línia d'ajuda en la part corresponent a la Comunitat Valenciana.
  
B) Obligacions de la Conselleria d'Agricultura, Pesca i Alimentació de la Comunitat Valenciana
  
-Tramitar les sol·licituds d'ajuda que es presenten, segons el model que s'arreplega en l'annex de l'Orde APA/1882/2002, a través de les oficines definides en el seu article 5, a fi de comprovar-ne les dades i la documentació que s'adjunte i procedir a la seua valoració.
  
-Remetre a ENESA, una vegada finalitzades les actuacions previstes en el present conveni, un informe nominal de la quantificació dels danys auxiliables corresponent a les sol·licituds tramitades.
  
-Dictar resolució de concessió favorable de la consellera d'Agricultura, Pesca i Alimentació, en la qual es farà constar la quantia de la indemnització a finançar a càrrec dels pressuposts de la Conselleria.
  
-Dictar, si és procedent, resolució desfavorable de la consellera d'Agricultura, Pesca i Alimentació, en la qual es farà constar els motius exactes de la seua denegació.
  
Quarta. Finançament
  
El valor total de les ajudes concedides no podrà superar el màxim de tres milions sis-cents mil euros (3.600.000 euros), de conformitat amb el que s'establix en el Reial Decret'Llei 1/2002, de 22 de març.
  
El finançament es realitzarà a parts iguals pel MAPA, a través de l'Entitat Estatal d'Assegurances Agràries (ENESA), i la Conselleria d'Agricultura, Pesca i Alimentació de la Comunitat Autònoma de València, en els térmens previstos en el present conveni.
  
La quantitat a pagar per part de la Conselleria d'Agricultura, Pesca i Alimentació de la Generalitat Valenciana serà a càrrec de l'aplicació pressupostària 27.07.92.9409.377.73.0, codi comptable 1698.
  
Cinquena. Durada
  
El present conveni entrarà en vigor el dia de la seua firma i finalitzarà el 31 de desembre del 2002, i podrà ser prorrogat, mitjançant acord exprés i per escrit entre les parts, formalitzat amb anterioritat a la finalització del termini de duració.
  
El conveni s'extingirà a més de per l'expiració del seu termini de vigència, per l'incompliment de les parts, causa suficient per a la seua denúncia i resolució.
  
Sisena. Jurisdicció
  
El present conveni té la naturalesa dels prevists en l'article 3.1.c del text refós de la Llei de Contractes de les Administracions Públiques, aprovat per mitjà del Reial Decret Legislatiu 2/2000, de 16 de juny, i li serà d'aplicació, si no n'hi ha normes especials, els principis del dit text legal per a resoldre els dubtes i les llacunes que puguen presentar-se.
  
Les qüestions que susciten la interpretació, l'aplicació i els efectes d'este conveni que no hagen pogut ser resoltes per concòrdia o consens, quedaran sotmeses al coneixement i la resolució dels òrgans de la jurisdicció contenciosa administrativa, com es desprén de l'article 8.3 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, en relació amb la Llei 29/1998, de 14 de juliol, reguladora de la dita jurisdicció.
  
I, en prova de conformitat, així com de l'oportuna constància de quant queda convingut, l'una i l'altra part firmen el present conveni en triple versió, al lloc i en la data indicats al començament.
  
El subsecretari del Ministeri d'Agricultura, Pesca i Alimentació i president d'Enesa,
  
MANUEL LAMELA FERNÁNDEZ
  
La consellera d'Agricultura, Pesca i Alimentació,
  
MARIA ÀNGELS RAMON LLIN I MARTÍNEZ